Tidlig på 2000-tallet skulle ny Europaveg 136 bygges gjennom Romsdalen og over stasjonsområdet på Romsdalshorn. Bygningen var derfor truet av riving. Statens Vegvesen flyttet i 2006 stasjonsbygningen til Horgheim, der den ble restaurert og skiltet som stasjon. Stasjonsbygningen står nå ved den store rasteplassen under Trollveggen, like ved jernbanelinjen, men er ikke satt opp som jernbanestasjon.